《漫翁禅师枉顾寓所适送友未还明日以诗奉谢》
明代·唐之淳

出郭饯所知，行轩枉禅伯。笑谈讵无人，惋恨余方积。

城寒雨柝迥，月出霜钟白。宵长梦转孤，迹疏心自密。

浮云本无期，一念即命策。

作者简介：（1350—1401）明浙江山阴人，名愚士，以字行。唐肃子。建文二年，以方孝孺荐，为翰林侍读，与孝孺俱领修书事。旋卒。有《唐愚士诗》。